BEITIALARRANGOITIA LIZARRALDE (EH Bildu, 2014-11-13):
Begira Egibar jauna, ez da hemen jartzen diguten urrak honek ere, eztarria gozatzeko asko laguntzen duela egia esan, ezta honek ere ez du ahalbidetzen edozer gauza tragatzea.
Eta tragaezina da esatea Urkullu jaunak azalpenak eman zituenean aitortu zuela gardentasuna hobetzeko intentzioa. Hori baino gehiago esan zuen zalantzan ezin zela jarri garden aritu zenik eta zalantzan baino zalantzan zegoen.
Beraz eskatzen ari zitzaiguna zen fedea eta ni fede kontutan oso sinestuna ez naiz. Nik ekintzetara. Eta aurrekoan ere, orain dela hilabete eztabaida batean esan nuen gardentasuna erakutsi egiten da ez aldarrikatu eta ez besteei sinisteraztea eskatu".
Eta akaso Gobernuak beste era batetara jokatu izan balu, bai Erkoreka jaunak eta beste batzuk ere, eta gauzak beste modu batetara aitortu izan balitu, akaso egongo zen sinesterik benetan ez zela fede txarrik egon zeren eta akatsak gauza bat dira, hutsuneak gauza bat dira eta nahita egindako izkutakeriak beste gauza bat.
Eta nire hizkuntzetan hitz diferenteak eta esanahi diferenteak dituzte jarrera batek eta besteak. Eta hainbeste aukera izan ditugu gai honetan pixka bat Gobernuaren erantzuna zein zen ikusteko eta uneoro eta baita gaur ere hainbat gauza ukatzen jarraitzen tematzen zarete, ez dela sinesgarria. Zuen zuzenketa bera ere aintzat hartzeak suposatuko luke ontzat ematea hutsune bat egon dela, ez dela borondate txarrik egon eta listo.
Klaro! Ze esaten ari zaretena Gobernuari da zuzenketa horretan ez ezazue legea urratu. Hori esaten ari zarete zeren eta gu esaten ari garena da prozedura horren atzean lege urraketa bat egon dela. Eta legea ez urratzeko Gobernuari esan beharra hemen legeaz egunero lezioak haritzen zareten honetan, bereiziki hor dagoen bankada horri, ba tira, deigarria egiten zaigu.
Edonola ere, eta Sémper jaunari esan nahiko nioke nirekin ez dute hitz egin ez dute hitz egin Talde Popularrekoek inoiz, ez dute ezer erdibana egin nahi izaten baina etortzen da atrilera nik zer egingo dudan esatera edo nire taldeak zer egingo duen esatera. Beno ba uste dut hori guri dagokigula, alegia esatea zein den gaurko gure bozka zeren eta nik nire lehenengo parte hartzean ez dut ezertxo ere esan nire bozkari dagokionez.
Guk aukera bat eman nahi diogu bai Gobernuari eta baita ere Eusko Alderdi Jeltzaleari urratsak bat harantzago joateko lehen esaten nuen moduan.
Gaur konpontzen badugu hemen bakarrik nahita inor enteratu gabe pagatu den publizitate edo babeslego, edo zerbaiten kontu hori konpontzea, eta bihartik aurrera jartzen badugu publizitatea edozein irizpideren arabera banatzen, eta beraz, nahi dudanari mesede eginez, ez dugu konpondu laurdenaren laurdena. Parte bat konpondu dugu baina beste partea ez dugu konpondu.
Eta gu gure abstentzioaren bitartez, gure kritikarik zorrotzena azpimarratuz eta guk ere ez da pertsonaren kontua edo ez kontua, baizik eta jarduera bat eta tokatzen zaionari heltzen dio jarduera bati eta erantzukizuna dauka eta gero tokatzen zaio horregatik entzutea entzun beharrekoak, aukera bat eman nahi diogu benetan sinesgarria izango baldin bada, gardenago, hobeto, okerrak zuzenduz aritu nahi duela Eusko Alderdi Jeltzaleak eta Gobernu honek, benetan irizpide objektiboetarako urratsak ematera.
Oso erraza daukazue gure zuzenketa babestuz. Ez du beste munduko ezer esaten. Epe bat Gobernuak irizpideak ekar ditzala eta, besteak beste, bi aipatzen ditu. Ez du esaten hauek eta beste ezer ez, besteak beste aipatzen du. Bidea irekita uzten du eztabaidarako Legebiltzar honetan irizpideak ezartzeko eta irizpide horiek arabera gero neurtu ahal izateko benetan Gobernua zertan ari den.
Eta horrela jakingo dugu eta baloratuko dugu gardena den edo ez den zeren eta helduak gara, badakigu gauzak interpretatzen, datuak irakurtzen. Por tzierto, beti ezberdin irakurtzen dituzuen datuak, ez dituzu asko eman, ni ere ez naiz hasiko. Baina en fin, erakusten duten errealitateak ez du zerikusirik errealitate benetakoarekin.
Eta benetan hori da bidea sinesgarriak izango bazarete zeren eta hilabete honetan datuak faltsutzeaz aparte, saiatzeaz aparte ez dakigula bereizten zer den babeslegoa eta kanpainak. Mesedez, aspaldi ikasi dugu zein zen ezberdintasuna baina badakigu zer ez den ere.
Ez zarete egindako okerrak zuzentzeko eta umiltasunez uste zenuten aitortu aitortu eta okerrak zuzentzeko borondatea aritu. Uneoro aritu zarete zuen jarrera zuritzeko ahalegin baten. Nik oso autokritika gutxi entzun dizuet. Ez nintzen egon diputazio permanente horretan. Irakurri egin dut, es ke irakurtzen badakit. Bai egon nintzen beste saio batzuetan, eta etorkizunari begira orain harrapatu nautenez, zerbait hobetuko dudala esango dut. Baina atze-abegirakorako ez da benetako aitorpen bat eman.
Eta lehen esan dut Euzko Alderdi Jeltzaleak urte luzeetako ohitura txarra du Noticias taldearekiko, toki askotan egin du. Hain zuzen ere, aitortu gabeko patrozinio agerikorik gabe azpiko finantziaziorik ez da berria, ez da kasu islatua. Ez da behin gertatzen dena, gehiagotan gertatu da. Beraz, sinesgarria izatekotan aurrera begirako urratsak, guretzat hori da bide bakarra.
Eta gauza bat dira babeslegoak eta nik ez dut sinesten Gobenu bat konformea geratzen denik bere babeslegoa eman diola zerbaiti agertu gabe ez badu benetan ezkutatu nahi, hori ez dago sinistu duenik, eta hori benetan horrela gertatu baldin bada ere eta hori hemendik aurrera berriro gertatzea zaila bada ere, zeren eta harrapatu zaituzte, beraz beste zerbait bilatu beharko duzue, publizitateari dagokion beste alorra orokorrean jarri dezagun irizpide objektibo batzuen arabera, denok jakin dezagun zeren arabera banatuko diren eta denok neurtu ahal izan dezagun gero horrela egiten ari dela.
Guk berriro diot, nire eztabaida hortik hasi da eta honekin bukatzen dut: Pausu bat harantzago joan nahi dugu gaur eta gure zuzenketa babestuta, badaukazue horretarako bidea.
Milesker.